Venetčina

Venetčina je mŕtvy indoeurópsky jazyk, ktorý sa používal od 6. storočia pred Kr. do 1. storočia po Kr. na území dnešného severovýchodného Talianska a v priľahlých oblastiach Slovinska a Rakúska. Je to jazyk Venetov.

Ide zrejme o samostatný indoeurópsky jazyk, ale zaraďuje sa aj medzi italické jazyky. Zachovalo sa okolo 300 nápisov, čo patrí medzi najviac spomedzi jazykov predrímskej Itálie. Písané sú spravidla severoetruskou abecedou.

Mŕtve jazyky
Indoeurópske jazyky